# बेइजिङ

The Tianning Pagoda
A corner tower of the Forbidden City
Overlapping layout of Beijing during the Liao, Jin, Yuan and Ming dynasties
**बेइजिङ** चीनया केन्द्र सरकारया राजधानी व महानगर खः। थ्व नगर चीनया राजनैतिक, सांस्कृतिक, प्राविधिक, शैक्षिक, सैन्य व आर्थिक केन्द्र खः। थ्व छगू हलिं नगर खः व नापं हलिंया स्वंगू दकलय् अप्व मनूल्या दूगु नगर खः। थ्व नगरया हलिंया अर्थतन्त्र व अन्तरराष्ट्रीय समन्वयय् प्रभाव दु। बेइजिङ्ग उत्तरी चीनया ख्यलय् उत्तरी सिथय् ला। थ्व ख्यः यानशान पर्वः नापं ला। योङ्गदिङ्ग खुसि पुलां बेइजिङ्गया दक्षिण पश्चिमं बाहावनि।

बेइजिङ्ग चीनया प्राचीन राजधानी खः। थ्व नगरया निर्माण ३ द्व दँ स्वया न्ह्यः जूगु व राजधानीया कथं ८६०दँ स्वया अप्व समयया इतिहास दूगु छगू प्रसिद्ध ऐतिहासिक व सांस्कृतिक केन्द्र खः। थ्व नगरं लियाओ राजवंश, जिन राजवंश, युआन राजवंश, मिङ्ग राजवंश व चिङ्ग राजवंशं चीनय् शासन याःगु इतिहास दु। थ्व नगरं युआन, मिङ्ग व चिङ्ग राजवंश धुंका आधुनिक चिनिया संस्कृतियात स्वनातेगु ज्या याःगु दु। थ्व नगरय् यक्व ऐतिहासिक दर्शनीय स्थल व सांस्कृतिक क्षेत्र दु। नापं, थ्व नगर हलिंया दकले अप्व सांस्कृतिक सम्पदा परियोजना दूगु नगरय् छगू खः। थ्व नगरया यक्व ऐतिहासिक स्थलय् छुं नांजाःगु थासय् फरबिदन सिटी, तेम्पल अफ हेभन , समर प्यालेस, ओल्ड समर प्यालेस , बेइहाई पार्क आदि ला। बेइजिङ्गया पुलां नगरय् विशिष्ट छेँतेत महत्वपूर्ण सांस्कृतिक प्रतीकया रुपय् संरक्षित यानातःगु दु।

बेइजिङ्गया चीनया राजनीति, अर्थव्यवस्था, व्यापार, संस्कृति, शिक्षा, विज्ञान व प्रौद्योगिक क्षेत्रय् महत्वपूर्ण प्रभाव दु। थ्व नगरय् चिनिया राज्यया स्वामित्व दूगु उद्योगया अधिकांश मू ज्याकुथि दु। नापं, थ्व नगरय् फर्च्यून ग्लोबल ५००या दकले अप्व कर्पोरेत मुख्यालय दु। थ्व नगरय् दूगु पेकिंग विश्वविद्यालय व सिंघुआ विश्वविद्यालय चीनया शीर्ष विश्वविद्यालयया रुपय् कायेगु या।

## ब्वथला

| नां | अंग्रेजी नां | चिनिया नां | प्रिफेक्चर | प्रान्त | ताजि | क्षेत्रफल (किमि२) | मनूल्या (२०१०) | ब्वथला चिं |
| --- | --- | --- | --- | --- | --- | --- | --- | --- |
| numerical | alphabetical |
| दोङछेङ जिल्ला | Dongcheng District | 东城区 | *केन्द्र प्रशासित* | बेइजिङ | जिल्ला | ४०.६ | ९१९,००० | ११०१०१ | DCQ |
| श्यिछेङ जिल्ला | Xicheng District | 西城区 | जिल्ला | ५०.७ | १,२४३,००० | ११०१०२ | XCQ |
| छाओयाङ जिल्ला | Chaoyang District | 朝阳区 | जिल्ला | ४७५ | ३,५४५,००० | ११०१०५ | CYQ |
| फेङताइ जिल्ला | Fengtai District | 丰台区 | जिल्ला | ३०६ | २,११२,००० | ११०१०६ | FTQ |
| शिजिनगशान जिल्ला | Shijingshan District | 石景山区 | जिल्ला | ८६ | ६१६,००० | ११०१०७ | SJS |
| हाइदिअन जिल्ला | Haidian District | 海淀区 | जिल्ला | ४३१ | ३,२८१,००० | ११०१०८ | HDN |
| मेनतोउगोउ जिल्ला | Mentougou District | 门头沟区 | जिल्ला | १,३२१ | २९०,००० | ११०१०९ | MTG |
| फाङशान जिल्ला | Fangshan District | 房山区 | जिल्ला | २,०१९ | ९४५,००० | ११०१११ | FSQ |
| तोङझोउ जिल्ला | Tongzhou District | 通州区 | जिल्ला | ९०६ | १,१८४,००० | ११०११२ | TZQ |
| शुनयि जिल्ला | Shunyi District | 顺义区 | जिल्ला | १,०२० | ८७७,००० | ११०११३ | SYI |
| छाङपिङ जिल्ला | Changping District | 昌平区 | जिल्ला | १,३५२ | १,६६१,००० | ११०११४ | CHP |
| दाश्यिङ जिल्ला | Daxing District | 大兴区 | जिल्ला | १,०१२ | १,३६५,००० | ११०११५ | DXU |
| हुआइरोउ जिल्ला | Huairou District | 怀柔区 | जिल्ला | २,५५७.३ | ३७३,००० | ११०११६ | HRO |
| पिनगगु जिल्ला | Pinggu District | 平谷区 | जिल्ला | ९५० | ४१६,००० | ११०११७ | PGU |
| मियुन जिल्ला | Miyun District | 密云区 | जिल्ला | २,२२७ | ४६८,००० | ११०११८ | MYI |
| यानच्यिङ जिल्ला | Yanqing District | 延庆区 | जिल्ला | १,९९२ | ३१७,००० | ११०११९ | YQY |

## स्वयादिसँ

* चीन

* बेइजिङ
*
*
*
*
*
*
*
*